Hof hoor oor Jayde se ‘moordenaar’ | Maroela Media
Adv. Terry Price, Christopher Panayiotou se regsverteenwoordiger, het sers. Thapelo Mabija kruisondervra. Mabija het Sizwezakhe Vumazonke, Jayde se beweerde moordenaar, in hegtenis geneem. Vumazonke is verlede maand in die St. Albans-gevangenis oorlede.
Mabija, ŉ lid van die polisie se opsporingspan in King Williams Town, het aan die hof gesê Vumazonke is op 3 Mei naby ŉ kroeg in Kwanobuhle in hegtenis geneem. Die polisie het ŉ paar dae vantevore probeer om hom in Kaapstad in hegtenis te neem, maar dit was onsuksesvol.
Hy het gesê die polisie het Vumazonke by die kroeg dopgehou, maar eers inbeweeg toe hy uitgekom en ŉ voertuig genader het. “Ons het onsself aan hom voorgestel. Hy het probeer weghardloop en ons het hom in hegtenis geneem.”
Volgens Mabija het Vumazonke tydens sy arrestasie sy kop teen ŉ voertuig se deur gestamp aangesien hy “hom verset het”. Vumazonke is hierna na die Kabega Park-polisiestasie geneem en aan die ondersoekspan oorhandig.
Price het Majiba gevra waarom die besonderhede nie in sy verklaring was nie. Price het gesê Majiba lieg en waarom word dit nie in sy verklaring genoem dat Majiba na twee polisiestasies geneem is nie.
“Miskien vertel jy nie die waarheid nie, aangesien Vumazonke na die Uitenhage-polisiestasie geneem is.” Price het ook beweer Majiba was deel van ŉ groep wat Vumazonke aangerand het.
Price het gevra of Vumazonke se regte aan hom verduidelik is tydens sy arrestasie. Hy het ook gevra om Majiba se notaboek te sien. Volgens Majiba het die boek intussen weggeraak.
Panayioto gaan loskom op allerhande tegniese punte en swak en nalatige polisiewerk.
Dit wil so lyk ja…ongelukkig…
Nog lank nie klaar · 2 jaar gelede
Stadig die saak is nog lank nie klaar. Dit is slegs hoogtepunte en dit is Price se persepsepsie, hy probeer elke tegniese punt, dit beteken nie dat dit juis waarde dra nie, die reg gaan kyk of dit geloofwaardig is en of dit die uitslag van die saak kan beiinvloed. Staan sterk getuies, moenie toelaat dat hy met sy ongeskiktheid jul deurmekaar maak of van stryk bring nie, dit is nie kruis ondervra nie, maar kruis boelie en met woorde in sy rigting in dwing.
Mal wereld waarin ons leef.